  Туспуктэм: Константин Вознесенских Майя Бывальцева Шаркан ёросысь Быгы гуртын вордскем «Быг-быг» фестиваль йӧскалык кусыпъёс удысын устоосыз ужрадъёсъя VI огъяросси вожвылъяськонын вормиз. Кылем арын ортчем фестивалез «Лучшие практики бюджетных учреждений муниципального, регионального и общероссийского уровней, Домов дружбы народов и Домов национальностей» номинациын пусйизы. Со сярысь ужрадлэн «ВКонтакте» мерлыко вотэсысь огиназ ивортӥзы. Оглом вожвылъяськонэ Россилэн 73 улосвылъёсысьтыз 547 куриськонъёс вуизы. Вормисе 25 огазеяськонъёс потӥзы. Усто ӵектосъёслэн авторъёссы туэ инвожое «Устойчивое развите этнокультурного сектора» огъяросси конференцие пыриськозы, отын ӵектосъёсынызы тодматозы. Тодэ вайытом, 2023-тӥ арын фестивале 8 сюрс пала адями вуылӥз. Туэ гужем, 28-29 инвожое, йӧскалык сиён-юонъя «Быг-быг» фестиваль Быгыын дасэтӥзэ ортчоз ни. Тегъёс: Туризм Удмуртиысьтуризм йӧскалыклулчеберет фестиваль йӧскалыкполитика вожвылъяськон Шаркан Удмуртия  